PRITARTA

Panevėžio rajono savivaldybės tarybos

2020 m. gegužės 28 d. sprendimu Nr. T-

**PANEVĖŽIO R. PINIAVOS MOKYKLOS-DARŽELIO   
2019 METŲ VEIKLOS ATASKAITA**

**I. BENDRA INFORMACIJA APIE MOKYKLĄ**

1.1. Mokyklos kontekstinė aplinka (geografinės, kultūrinės, demografinės, ekonominės ir kt. situacijos įtaka mokyklos veiklai).

Mokykloje-darželyje vykdomos ikimokyklinio ugdymo programa, priešmokyklinio ugdymo programa, pradinio ugdymo programa ir pradinio ugdymo individualizuota programa. Veikia   
6 ikimokyklinio ugdymo grupės, 1 priešmokyklinio ugdymo grupė ir 4 pradinio ugdymo klasės.

Mokykla-darželis yra įsikūręs Panevėžio priemiestyje. Mokyklą-darželį lanko vaikai iš Piniavos bei aplinkinių kaimų: Šeškų, Tičkūnų, Ūtos, Paįstrio, Maskvytiškių, Paliūniškio. 2019 m. rugsėjo 1 d. baigtas mokyklo-darželio priestato statybos I etapas, kuris prasidėjo 2018 m. liepos mėn. Priestate įrengtos   
2 ikimokyklinio ugdymo grupės ir Piniavos biblioteka. Mokyklos-darželio 1-ame aukšte (vietoje į naujas patalpas priestate išsikėlusios bibliotekos) įrengtas erdvus logopedo kabinetas. 2019 m. rugsėjo 1 d. mokyklą-darželį pradėjo lankyti 188 vaikai, t. y. didžiausias vaikų skaičius per visus 34-erius mokyklos-darželio gyvavimo metus.

13 proc. mokyklos-darželio vaikų gauna socialinę paramą ir nemokamą maitinimą.

83 proc. mokyklos-darželio ugdytinių tėvų (globėjų) yra aktyvūs ugdymo proceso dalyviai, jiems svarbu, kad vaikas būtų kokybiškai ugdomas, kad būtų plėtojami jo gabumai ir talentai, kad vaikas sulauktų pagalbos įveikiant socialines ir pažinimo problemas.

Mokykloje-darželyje įrengtos ir sutvarkytos vaikų poreikius atitinkančios edukacinės erdvės. Visose grupėse ir klasėse įrengti vaizdo projektoriai, yra nešiojami kompiuteriai ir interneto ryšys, erdvi aktų salė, lauko žaidimų aikštelė. Šalia mokyklos-darželio yra Piniavos bendruomenės lauko sporto aikštynas, kuriame vaikai sportuoja ir žaidžia.

1.2. Vadybinės veiklos pasiekimai, įsimintini sėkmės atvejai.

Mokyklai-darželiui vadovauja direktorė Alvida Tamošiūnienė, vadybinis darbo stažas – 34 metai.

Pastačius priestatą 2019-09-011 į mokyklos-darželio ikimokyklinio ugdymo grupes pateko 40 eilėje laukusių vaikų. 2019 m. įrengtos 3 naujos lauko žaidimų aikštelės: pastatytos 2 pavėsinės, sumontuoti žaidimų įrenginiai, įrengta minkšta danga. Atlikta metinė lauko žaidimų įrangos kontrolė, išvada – tinkama naudoti įranga. Mokykloje-darželyje įrengta „Išmanioji klasė“ ir erdvus, higienos normos reikalavimus atitinkantis logopedo kabinetas.

Mokyklos-darželio bendruomenė didelį dėmesį skyrė mokinių mokymosi individualiai pažangai, lankomumo ir patyčių prevencijai. Mokyklos-darželio bendruomenė laikėsi susitarimų dėl pamokų lankomumo pagal mokyklos-darželio direktoriaus 2019 m. rugsėjo 27 d. įsakymu Nr. V-53 patvirtintą Piniavos mokyklos-darželio mokinių lankomumo apskaitos, kontrolės ir mokyklos nelankymo prevencijos tvarkos aprašą.

1.3. Darbuotojai:

|  |  |  |
| --- | --- | --- |
| Eil. Nr. |  | 2019 m. gruodžio 31 d. |
| 1. | Bendras darbuotojų skaičius | 43 |
| 2. | Pedagoginių darbuotojų skaičius: | 26 |
|  | vadovai | 2 |
|  | mokytojai (pagrindinės pareigos) | 20 |
|  | mokytojai (nepagrindinės pareigos) | 3 |
|  | pagalbos mokiniui specialistai (psichologas, soc. pedagogas, spec. pedagogas, logopedas, mokytojo padėjėjas, bibliotekininkas ir t. t.) | 1 |
| 3. | Atestuotų pedagoginių darbuotojų skaičius: | 22 |
|  | turinčių eksperto kvalifikacinę kategoriją | - |
|  | turinčių mokytojo metodininko kvalifikacinę kategoriją | 6 |
|  | turinčių vyresniojo mokytojo kvalifikacinę kategoriją | 8 |
|  | turinčių mokytojo kvalifikacinę kategoriją | 7 |
| 4. | Neatestuotų pedagoginių darbuotojų skaičius | 4 |
| 1.4. Metinio veiklos plano įgyvendinimas. | | | | |
| Pagerinta mokyklos-darželio teikiamų paslaugų kokybė. Mokyklos-darželio pradinio ugdymo klasėse įdiegta elektroninė mokymosi aplinka EMA. Mokyklos-darželio mokytojai ir tėvai (globėjai) naudojasi elektronine sistema „Eduka“, kurioje gali fiksuoti individualią mokinio pažangą. Atnaujinta gamtos ir technologinių mokslų mokymo(si) aplinka iš Europos regioninės plėtros fondo gautomis gamtos ir technologinių mokslų priemonėmis. Mokyklos-darželio pradinių klasių mokytojai įgyvendino mokyklos-darželio gamtosauginį projektą „Pradinukų laboratorija“, kurio metu vedė atviras veiklas Panevėžio rajono pradinių klasių mokytojams. Pradinių klasių mokytojai susitelkė mokinių skaitymo įgūdžių ir mokėjimo mokytis kompetencijos ugdymui.  Nuo 2019 m. mokykla-darželis dalyvauja iš Europos Sąjungos struktūrinių fondų lėšų bendrai finansuojamame projekte Nr. 09.2.1-ESFA-K-728-02-0024 „Mažais žingsneliais inovacijos takeliu“.  Mokykla-darželis sudarė palankias sąlygas vaikų socializacijai ir saviraiškai. Mokykloje-darželyje veikė 13 neformaliojo vaikų švietimo būrelių, juos lankė 100 proc. 1–4 klasių mokinių. Pradinių klasių mokiniai ir ikimokyklinio ugdymo grupių vaikai lankė tėvų (globėjų) lėšomis finansuojamus anglų kalbos, pramoginių šokių ir „Robotikos“ būrelius. 100 proc. 1–4 klasių mokinių dalyvavo Švietimo, mokslo ir sporto ministerijos akredituotoje Socialinių-emocinių įgūdžių lavinimo, smurto prevencijos programoje „Antrasis žingsnis“. Mokytojai ir mokiniai aktyviai dalyvavo projektuose: Piniavos bibliotekos projekte „Šiaurės herojai“, Valstybinės maisto ir veterinarijos tarnybos projekte „Atsakingas maisto vartojimas“, Kelmės r. pedagoginės psichologinės tarnybos projekte „Žaidimai moko“, Panevėžio „Žemynos“ progimnazijos projekte ,,Mokėk plaukti ir saugiai elgtis vandenyje-2019“, Panevėžio rajono PPT prevenciniame projekte „Sveikatos akademija“. Taip pat dalyvavo akcijose: Panevėžio gamtos mokyklos akcijoje „Gamtos kraitelė“, šalies akcijoje „Metų knygos rinkimai“, Panevėžio rajono PPT akcijose „Sveikas produktas“, „Draugystės ežys“, „Sveikatos namas“.  2020 m. planuojamas mokyklos-darželio priestato statybos II etapas – universalios sporto salės statyba. Vietoje į naujas patalpas priestate išsikėlusios bibliotekos, įrengtas erdvus logopedo kabinetas. Visi mokyklos-darželio mokiniai aprūpinti vadovėliais. Priešmokyklinio ir ikimokyklinio ugdymo grupėms nupirkta ugdymo priemonių.  Mokykla-darželis tobulino veiklą didindamas atvirumą bendruomenei*.* Mokytojų darbo grupės ir komandos surengė 16 renginių ikimokyklinio ugdymo grupių ir pradinių klasių bendruomenėms. Visose grupėse ir klasėse vyko tėvų (globėjų) susirinkimai, individualūs pokalbiai, kuriuose dalyvavo 100 proc. tėvų (globėjų). Informacija apie mokinių pažangą bei veiklos aktualijas kasdien pateikiama el. dienyne „Eduka“.  Bendradarbiaujant su socialiniais partneriais buvo diegiamos efektyvios ugdymo ir prevencijos priemonės. Mokyklos-darželio bendruomenė aktyviausiai bendradarbiavo su Piniavos bibliotekininke. Bibliotekininkės iniciatyva vyko renginiai: susitikimas su gamtininku ir rašytoju S. Paltanavičiumi, Metų knygos rinkimai. 2 klasės mokiniai dalyvavo Panevėžio „Žemynos“ progimnazijos projekte ,,Mokėk plaukti ir saugiai elgtis vandenyje-2019“, Panevėžio rajono PPT prevenciniame projekte „Sveikatos akademija“. Mokyklos-darželio mokiniai dalyvavo Visuomenės sveikatos biuro organizuotuose užsiėmimuose: „Pound Fitnes“, „Pabėgimo kambarys“, „Brokoliukas“. Kartu su Panevėžio apskrities priešgaisrinės tarnybos pareigūnais mokykla-darželis surengė akciją „Moksleivi, būk saugus“.  Mokykla-darželis gavo grįžtamąją informaciją apie buvusių mokyklos-darželio mokinių pasiekimus iš Panevėžio Rožyno progimnazijos ir Panevėžio Vytauto Žemkalnio gimnazijos.  1.5. Veiklos kokybės įsivertinimas.  Naudojant IQES Online sistemą atliktas 2019–2020 m. m. veiklos kokybės įsivertinimas. Klausimynas buvo pateiktas mokinių tėvams (globėjams). Atsakytų klausimynų (įskaitant iš dalies atsakytus klausimus) – 65,4 proc. Tėvų (globėjų) nuomonė apie mokyklą: 5 aukščiausios vertės  5 teiginiai (mokykloje organizuojama socialinė ir visuomeninė veikla mokiniams yra įdomi ir prasminga; mokykloje mokytojai mokinius moko bendradarbiauti, padėti vienas kitam; į mokyklą mano vaikas eina su džiaugsmu; mokykla skatina mokinius būti aktyviais mokyklos gyvenimo kūrėjais; aš esu įtraukiamas į vaiko mokymosi sėkmių aptarimus; 5 žemiausios vertės 5 teiginiai: į mano vaiko klaidas per pamokas yra žiūrima kaip į mokymosi galimybę; mokykloje atsižvelgiama į mano vaiko savitumą (gabumus, polinkius) jį ugdant ir mokant; per paskutinius 2 mėnesius iš mano vaiko mokykloje niekas nesijuokė, nesišaipė; mano vaikas gali pasirinkti užduotis pagal savo gebėjimus; mokykloje mano vaikas sužino apie tolimesnio mokymosi ir karjeros galimybes. | | | | | |

**II. MOKINIAI (VAIKAI)**

2.1. Mokinių skaičius:

|  |  |  |  |  |  |  |  |
| --- | --- | --- | --- | --- | --- | --- | --- |
| Praėjusieji ir ataskaitiniai metai (09-01) | Ikimokyklinio ir priešmokyklinio ugdymo grupės vaikai | 1–4 kl. | 5–8 kl. | 9–10 kl. | 11–12 kl. | Iš viso | Iš jų specialiųjų ugdymosi poreikių turintys mokiniai |
| 2018 m. | 99 | 70 |  |  |  |  | 53 |
| 2019 m. | 115 | 73 |  |  |  |  | 60 |

2.2. Mokinių lankomumas:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Mokslo metai  Praėjusieji ir ataskaitiniai metai | Vidutiniškai 1 mokinys per mokslo metus praleido iš viso pamokų | | | | | Vidutiniškai 1 mokinys per mokslo metus praleido pamokų dėl nepateisinamų priežasčių | | | | | |
| Vidut. | 1–4 kl. | 5–8 kl. | 9–10 kl. | 11–12 kl. | | Vidut. | 1–4 kl. | 5–8 kl. | 9–10 kl. | 11–12 kl. |
| 2018–2019 m. m. | 38 | 38 |  |  |  | |  |  |  |  |  |
| 2019–2020 m. m. | 29 | 29 |  |  |  | |  |  |  |  |  |

2.3. Šeimos:

|  |  |  |
| --- | --- | --- |
| Šeimos | Mokinių, gyvenančių šeimose, skaičius | Proc. nuo mokinių skaičiaus |
| Socialiai remtinos šeimos | 14 | 19 proc. |
| Socialinės rizikos šeimos | 1 | 1,9 proc. |

2.4. Mokiniai, palikti kartoti ugdymo programos kursą:

|  |  |
| --- | --- |
| Skaičius | Proc. nuo mokinių skaičiaus |
| 1 | 1,4 proc. |

2.5. Mokiniai, gaunantieji nemokamą maitinimą:

|  |  |
| --- | --- |
| Mokinių skaičius | Proc. nuo mokinių skaičiaus |
| 32 | 17 proc. |

2.6. Neformalusis vaikų švietimas:

|  |  |  |
| --- | --- | --- |
| Lankančiųjų mokinių skaičius | Mokykloje proc. nuo mokinių skaičiaus | Už mokyklos ribų proc. nuo mokinių skaičiaus |
| 73 | 100 proc. | 31 proc. |

2.7. Olimpiados, konkursai ir kiti renginiai:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Rajono | | Regiono | | | | Šalies | | | Tarptautiniai | |
| Dalyvavusių  mokinių  skaičius | Prizininkų/  laureatų skaičius | | Dalyvavusių  mokinių  skaičius | Prizininkų/  laureatų skaičius | Dalyvavusių  mokinių  skaičius | | Prizininkų/  laureatų skaičius | Dalyvavusių  mokinių  skaičius | | Prizininkų/  laureatų skaičius |
| 15 | 13 | | - | - | 63 | | 14 | 14 | | 8 |

2.8. Projektai:

|  |  |  |  |
| --- | --- | --- | --- |
|  | Rajono | Šalies | Tarptautiniai |
| Vykdytų projektų skaičius | 1 | 1 | 1 |
| Dalyvavusių mokinių skaičius | 73 | 13 | 73 |
| Proc. nuo bendro mokinių skaičiaus | 100 proc. | 18 proc. | 100 proc. |

2.9. Mokiniai, turintieji specialiųjų ugdymosi poreikių:

|  |  |  |  |
| --- | --- | --- | --- |
| Skaičius mokykloje | Proc. nuo mokinių skaičiaus | | |
| 60 | Didelių poreikių | Vidutinių poreikių | Nedidelių poreikių |
| 1 proc. | 1 proc. | 30 proc. |

**III. INFORMACIJA APIE MOKINIŲ VEIKLOS REZULTATUS**

2018–2019 m. m. 4 klasės Nacionalinių mokinių pasiekimų testų rezultatai:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Skaitymas | | Rašymas | | Matematika | | Pasaulio pažinimas | | |
| Mok. sk. | Proc. | Mok. sk. | Proc. | Mok. sk. | Proc. | | Mok. sk. | Proc. |
| Nepasiektas patenkinamas | 0 | 0 | 0 | 0 | 0 | 0 | | 0 | 0 |
| Patenkinamas | 2 | 14,3 | 1 | 6,7 | 0 | 0 | | 0 | 0 |
| Pagrindinis | 7 | 50 | 5 | 33,3 | 10 | 66,7 | | 3 | 20 |
| Aukštesnysis | 5 | 35,7 | 9 | 60 | 5 | 33,3 | | 12 | 80 |

2018–2019 m. m. mokiniai dalyvavo rajono, šalies, tarptautiniuose konkursuose, olimpiadose, sportinėse varžybose, projektuose ir laimėjo prizines vietas. Panevėžio rajono 3–4 klasių matematikos olimpiadoje dvi II vietos; Panevėžio rajono ir miesto pradinių klasių mokinių ir mokytojų renginyje „Skaitymo dirbtuvės: piešiu tekstą“ I vieta; Panevėžio rajono Jaunojo kūrėjo konkurse „Kuriu pasaką“ I, II vietos ir padėka; šalies edukaciniame konkurse „Olympis 2019 – Pavasario sesija“dalyvavo 39-i   
1–4 klasių mokiniai, 14-ka pelnė I laipsnio apdovanojimus; tarptautiniame matematikos konkurse „Kengūra“ laimėtos dvi I vietos, trys II vietos, IV vieta. trys VIII vietos; Panevėžio rajono ikimokyklinio ugdymo įstaigų ugdytinių meninio skaitymo konkurso „Žodžiai tepasako mano meilės dydį I vieta; Panevėžio rajono ugdymo įstaigų prevenciniame konkurse „Sveikatos akademija“ II vieta; šalies edukaciniame konkurse „Olympis 2019 – Rudens sesija“ dalyvavo 24-i 1 ir 3 klasių mokiniai, 12-ka pelnė I laipsnio apdovanojimus.

**IV. PEDAGOGŲ PASIEKIMAI**

4.1. Pedagogų kvalifikacijos tobulinimo prioritetai.

Mokyklos-darželio mokytojai didelį dėmesį skyrė mokinių mokymosi individualiai pažangai, lankomumo ir patyčių prevencijai. Mokyklos-darželio mokytojų darbo grupė parengė Piniavos mokyklos-darželio mokinių lankomumo apskaitos, kontrolės ir Mokyklos nelankymo prevencijos tvarkos aprašą.

Įvertinus NMPP testų rezultatus, pradinių klasių mokytojai susitelkė mokinių skaitymo įgūdžių ir mokėjimo mokytis kompetencijos ugdymui, dėl to 2019 m. Nacionaliniame 4 klasės mokinių pasiekimų patikrinime 45 proc. mokyklos-darželio 4-os klasės mokinių pasiekė aukštesnįjį lygį.

Mokyklos-darželio mokytojai efektyviai išnaudojo Kultūros paso lėšas organizuodami mokiniams mokymąsi už mokyklos ribų bei ugdydami kultūros pažinimo įpročius.

Mokyklos-darželio mokytojai stebėjo kolegų vedamas pamokas ir užsiėmimus, kurių metu vertino kolegų vadovavimą ugdymui(si) bei ugdymo diferencijavimą, individualizavimą, suasmeninimą.

Mokyklos-darželio mokytojai ugdė mokinių gebėjimus mokėjimo mokytis srityje bei siekė individualios mokinio pažangos naudodami elektroninę aplinką EMA, kuri leidžia diferencijuoti ir individualizuoti mokymo(si) procesą ir suteikia interaktyvią motyvavimo sistemą.

4.2. Pedagoginės veiklos pasiekimai (mokytojų dalyvavimas šalies ir užsienio projektuose, publikuoti leidiniai, vesti seminarai ir kt.).

2019 m. mokyklos-darželio mokytojų darbo grupės ir komandos surengė 16 renginių mokyklos-darželio ikimokyklinio ugdymo grupių ir pradinių klasių bendruomenėms.

Mokyklos-darželio 1–4 klasių mokytojai įgyvendino mokyklos-darželio projektą „Pradinukų laboratorija“, kurio metu naudojo gamtos ir technologinių mokslų priemones. Projektą stebėjo Panevėžio rajono pradinių klasių mokytojai.

Mokyklos-darželio mokytojai pravedė 10 atvirų dalijimosi gerąja patirtimi veiklų „Kolega – kolegai“. Visose mokyklos-darželio grupėse ir klasėse vyko tėvų (globėjų) susirinkimai, individualūs pokalbiai.

**V. FINANSAVIMAS**

2019 m. mokyklos-darželio biudžete buvo 355 800 Eur. Panaudota 354 936 Eur (99,7 proc.): darbo užmokesčiui ir soc. draudimui – 210 300 Eur, kvalifikacijai kelti – 700 Eur (SB lėšos), vaikų edukacinėms išvykoms – 1 100 Eur (SB ir Mokymo lėšos).

Mokyklos-darželio priestato statybos I etapo darbai kainavo 492,706 VB lėšų.

Logopedo kabineto remontas ir baldai kainavo 6 216 Eur (spec. lėšos).

2019 m. vadovėlių nupirkta už 1 650,24 Eur (Mokymo lėšos). Priešmokyklinio ir ikimokyklinio ugdymo grupėms nupirkta ugdymo priemonių už 2 500 Eur (spec. lėšos).

Surinkta 1 266 Eur iš bendruomenės narių, rėmėjų paramos (2 proc. pajamų mokesčio įnašai).

Projekto „Mažais žingsneliais inovacijos takeliu“ įgyvendinimo metu mokykla-darželis įsigis ITK įrangos už 24 384 Eur.

Mokyklos-darželio ugdymo plano įgyvendinimui skirtų lėšų pakako.

**VI. PROBLEMOS IR JŲ SPRENDIMO BŪDAI**

Problema. Mokyklai-darželiui reikia informacinių technologijų specialisto 0,5 pareigybės (yra   
25 kompiuteriai, interaktyvus ekranas, interaktyvi lenta, interaktyvūs kubai, 11 vaizdo projektorių,   
12 išmaniųjų robotų). Išmaniosiomis mokymo(si) priemonėmis kasdien naudojasi mokytojai ir vaikai ir jos dažnai genda. Informacinėms technologijoms prižiūrėti mokykloje-darželyje reikalingas specialistas.

Problemos sprendimas. Nuo 2020 m. liepos 1 d. mokykloje-darželyje uždaroma viena ikimokyklinio ugdymo grupė (2,5 pareigybės). Prašyti Panevėžio rajono savivaldybės tarybos palikti mokyklai-darželiui 0,5 pareigybės ir įsteigti informacinių technologijų specialisto pareigybę.

Patvirtinu, kad pateikta informacija yra tiksli ir teisinga.

Mokyklos-darželio direktorė Alvida Tamošiūnienė

PRITARTA

Piniavos mokyklos-darželio tarybos

2019 m. gruodžio 18 d. posėdžio protokolas Nr. T-03

SUDERINTA

Panevėžio rajono savivaldybės administracijos

Švietimo, kultūros ir sporto skyriaus vedėjas

Algirdas Kęstutis Rimkus